### A N U N Ţ

În conformitate cu prevederile art. unic alin. (1) lit. b) și alin. (2) a) din Ordonanţa de Urgenţă a Guvernului nr. 80/2022 privind reglementarea unor măsuri în domeniul ocupării posturilor în sectorul bugetar și ale art. 618 alin. (4) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, Consiliul Județean Cluj organizează **CONCURS DE PROMOVARE pentru ocuparea funcției publice de conducere vacante de** **DIRECTOR GENERAL, gradul II, la Direcţia Generală de Asistenţă Socială şi Protecţia Copilului Cluj.**

Durata normală a timpului de muncă de 8 ore pe zi şi de 40 de ore pe săptămână.

CONCURSUL DE PROMOVARE va avea loc în data de 16.01.2023 ora 1000 proba scrisă, la sediul Consiliului Județean Cluj din Cluj-Napoca, Calea Dorobanților, nr. 106, Tel/Fax: 0372640025.

La concursul de promovare organizat pentru ocuparea funcției publice menționată mai sus poate participa orice persoană care îndeplinește condițiile generale prevăzute de art. 483 alin. (2) și art. 613 din O.U.G. nr. 57/2019 privind Codul administrativ, cu modificările și completările ulterioare, și condițiile specifice stabilite pentru ocuparea respectivelor funcții publice.

**Condiţii generale de ocupare a unei funcţii publice,** conform art. 465 alin. (1) din OUG nr. 57/2019 privind Codul administrativ cu modificările și completările ulterioare.

Poate ocupa o funcţie publică persoana care îndeplineşte următoarele condiţii:

1. are cetăţenia română şi domiciliul în România;
2. cunoaşte limba română, scris şi vorbit;
3. are vârsta de minimum 18 ani împliniţi;
4. are capacitate deplină de exerciţiu;
5. este apt din punct de vedere medical şi psihologic să exercite o funcţie publică. Atestarea stării de sănătate se face pe bază de examen medical de specialitate, de către medicul de familie, respectiv pe bază de evaluare psihologică organizată prin intermediul unităţilor specializate acreditate în condiţiile legii;
6. îndeplineşte condiţiile de studii şi vechime în specialitate prevăzute de lege pentru ocuparea funcţiei publice;
7. îndeplineşte condiţiile specifice, conform fişei postului, pentru ocuparea funcţiei publice;
8. nu a fost condamnată pentru săvârşirea unei infracţiuni contra umanităţii, contra statului sau contra autorităţii, infracţiuni de corupţie sau de serviciu, infracţiuni care împiedică înfăptuirea justiţiei, infracţiuni de fals ori a unei infracţiuni săvârşite cu intenţie care ar face-o incompatibilă cu exercitarea funcţiei publice, cu excepţia situaţiei în care a intervenit reabilitarea, amnistia post-condamnatorie sau dezincriminarea faptei;
9. nu le-a fost interzis dreptul de a ocupa o funcţie publică sau de a exercita profesia ori activitatea în executarea căreia a săvârşit fapta, prin hotărâre judecătorească definitivă, în condiţiile legii;
10. nu a fost destituită dintr-o funcţie publică sau nu i-a încetat contractul individual de muncă pentru motive disciplinare în ultimii 3 ani;
11. nu a fost lucrător al Securităţii sau colaborator al acesteia, în condiţiile prevăzute de legislaţia specifică.

**Condiţii specifice pentru ocuparea postului** conform art. 13 din H.G. nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal – Anexa nr. 1 Regulament-cadru de Organizare și Funcţionare al Direcţiei Generale de Asistenţă Socială și Protecţia Copilului:

**Studii de specialitate:**  studii universitare de licenţă absolvite cu diplomă, respectiv studii superioare de lungă durată absolvite cu diplomă de licenţă sau echivalentă, în unul dintre următoarele domenii, după caz:

a) asistenţă socială sau sociologie;

b) psihologie sau ştiinţe ale educaţiei;

c) drept;

d) ştiinţe administrative;

e) sănătate;

f) economie sau management, finanţe, contabilitate.

- Pot participa la concursul organizat pentru ocuparea postului şi absolvenţi cu diplomă de licenţă ai învăţământului universitar de lungă durată în alte domenii decât cele prevăzute mai sus, cu condiţia să fi absolvit studii de masterat sau postuniversitare în domeniul administraţiei publice, management ori în specialitatea studiilor necesare exercitării funcţiei publice;

- Pentru ocuparea funcţiilor publice de conducere, candidaţii trebuie să fie absolvenţi cu diplomă ai studiilor universitare de master în domeniul administraţiei publice, management sau în specialitatea studiilor necesare ocupării funcţiei publice sau cu diplomă echivalentă, conform prevederilor art. 153 alin. (2) din Legea educaţiei naţionale nr. 1/2011, cu modificările şi completările ulterioare.

- Vechime în specialitatea studiilor necesare exercitării funcției publice de conducere de minimum 7 ani.

**BIBLIOGRAFIE ŞI TEMATICĂ**

**Concurs pentru ocuparea funcției publice de conducere de director general, gradul II la Direcția Generală de Asistență Socială și Protecția Copilului Cluj**

BIBLIOGRAFIE

1. Constituţia României, republicată;

2. Titlul I şi II ale părţii a VI-a din Ordonanţa de Urgenţă a Guvernului nr. 57/2019, cu modificările şi completările ulterioare;

3. Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare

4. Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare.

5. Hotărârea Guvernului nr. 426/2020 privind aprobarea standardelor de cost pentru serviciile sociale;

6. Hotărârea Guvernului nr. 797/2017 pentru aprobarea regulamentelor – cadru de organizare şi funcţionare ale serviciilor publice de asistenţă socială şi a structurii orientative de personal, cu modificările şi completările ulterioare;

7. Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare;

8. Legea nr. 273/2004 privind procedura adopţiei, republicată cu modificările şi completările ulterioare;

9. Hotărârea Guvernului nr. 502/2017 privind organizarea şi funcţionarea comisiei pentru protecţia copilului;

10. Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;

11.Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;

12. Legea nr. 292/2011 a asistenţei sociale, cu modificările şi completările ulterioare;  
 13. Legea nr. 217/2003 pentru prevenirea şi combaterea violenţei domestice, republicată, cu modificările şi completările ulterioare;

14. Legea nr. 197/2012 privind asigurarea calităţii în domeniul serviciilor sociale, cu modificările şi completările ulterioare;

15. Hotărârea Guvernului nr. 430/2008 pentru aprobarea Metodologiei privind organizarea şi funcţionarea comisiei de evaluare a persoanelor adulte cu handicap, cu modificările şi completările ulterioare;

16. Ordinul nr. 600/2018 privind aprobarea Codului controlului intern managerial al entităţilor publice.

**TEMATICA**

1. Administraţia publică locală: Principii de bază; Consiliul Judeţean; Drepturile şi libertăţile fundamentale: Dreptul la viaţă şi la integritate fizică şi psihică; Libertatea individuală; Dreptul la apărare; Munca şi protecţia socială a muncii; Interzicerea muncii forţate; Protecţia copiilor şi tinerilor; Protecţia persoanelor cu handicap; Dreptul de petiţionare; Dreptul persoanei vătămate de o autoritate publică; Restrângerea exerciţiului unor drepturi sau al unor libertăţi (Constituţia Romaniei, republicată);

2. Statutul funcţionarilor publici, prevederi aplicabile personalului contractual din administraţia publică şi evidenţa personalului plătit din fonduri publice: Titlul I Dispoziţii generale; Titlul II Statutul funcţionarilor publici, (Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, Titlul I şi II ale Părţii a VI-a);

3. Principii şi definiţii; Dispoziţii speciale, (Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată cu modificările şi completările ulterioare);

4. Dispoziţii generale, (Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare);

5. Standardele de cost/an pentru serviciile sociale destinate protecţiei şi promovării drepturilor copilului; Standardele de cost pentru serviciile sociale destinate protecţiei şi promovării drepturilor persoanelor adulte cu dizabilităţi; Standardele de cost/an pentru serviciile sociale rezidenţiale destinate persoanelor vârstnice; Standardele de cost pentru serviciile sociale destinate prevenirii şi combaterii violenţei în familie, (Hotărârea Guvernului nr. 426/2020 privind aprobarea standardelor de cost pentru serviciile sociale);

6. Regulamentul – cadru de organizare şi funcţionare al Direcţiei generale de asistenţă socială şi protecţia copilului, (Hotărârea Guvernului nr. 797/2017 pentru aprobarea regulamentelor – cadru de organizare şi funcţionare ale serviciilor publice de asistenţă socială şi a structurii orientative de personal, cu modificările şi completările ulterioare);

7. Drepturile copilului; Protecţia specială a copilului lipsit, temporar sau definitiv, de ocrotirea părinţilor săi; Protecţia copilului împotriva exploatării economice, (Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare);

8. Dispoziţii generale; Condiţii de fond şi condiţii vizând exprimarea consimţământului la adopţie; Procedura adopţiei interne; Procedura adopţiei internaţionale, (Legea nr. 273/2004 privind procedura adopţiei, republicată, cu modificările şi completările ulterioare);

9. Organizarea şi funcţionarea comisiei pentru protecţia copilului, (Hotărârea Guvernului nr. 502/2017 prvind organizarea şi funcţionarea comisiei pentru protecţia copilului);

10. Definiţii generale, definiţii şi principii; Drepturile persoanelor cu handicap; Servicii şi prestaţii sociale, (Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare);

11. Dispoziţii generale; Servicii şi prestaţii sociale, (Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare);

12. Sistemul de beneficii de asistenţă socială; Măsuri integrate de asistenţă socială; Personalul din sistemul de asistenţă socială; Finanţarea asistenţei sociale, (Legea nr. 292/2011 a asistenţei sociale, cu modificările şi completările ulterioare);

13. Servicii sociale pentru prevenirea şi combaterea violenţei domestice; Intervenţia de urgenţă; Finanţarea în domeniul prevenirii şi combaterii violenţei domestice, (Legea nr. 217/2003 pentru prevenirea şi combaterea violenţei domestice, republicată, cu modificările şi completările ulterioare);

14. Acreditarea furnizorilor de servicii sociale; Certificarea, evaluarea, monitorizarea şi controlul calităţii, (Legea nr. 197/2012 privind asigurarea calităţii în domeniul serviciilor sociale, cu modificările şi completările ulterioare);

15. Organizarea şi funcţionarea comisiei de evaluare a persoanelor adulte cu handicap, (Hotărârea Guvernului nr. 430/2008 pentru aprobarea Metodologiei privind organizarea şi funcţionarea comisiei de evaluare a persoanelor adulte cu handicap, cu modificările şi completările ulterioare);

16. Consideraţii generale privind conceptul de control intern managerial; Scopul şi definirea standardelor de control intern managerial; Standardele de control intern managerial la entităţile publice, (Ordinul nr. 600/2018 privind aprobarea Codului controlului intern managerial al entităţilor publice).

Pentru toate actele normative mai sus menționate în cadrul Bibliografiei și tematicii, forma valabilă se considera aceea având toate modificările și completările ulterioare, până la ziua publicării anunțului.

**Dosarul de înscriere la concursul de promovare** se depune în termen de 20 de zile calendaristice de la data publicării anunțului, respectiv în perioada **12.12.2022 – 03.01.2023** de luni până joi orele 8-15 și vineri orele 8-12 la sediul Consiliului Județean Cluj, Calea Dorobanților nr. 106 la Serviciul Resurse Umane, camera 305, persoana de contact Tămaș Camelia, consilier Serviciu Resurse Umane, [tel: 0372-640025](mailto:tel:%200372-640025), email: [resurseumane@ cjcluj.ro](mailto:resurseumane@cjcluj.ro).

Dosarul de înscriere la concurs va conține în mod obligatoriu următoarele documentele:

1. Opis
2. formularul de înscriere, conform modelului anexat;
3. curriculum vitae, modelul comun european;
4. copia actului de identitate;
5. copii ale diplomelor de studii universitare de licenţă absolvite cu diplomă de licenţă sau echivalentă în unul dintre următoarele domenii :

a) asistenţă socială sau sociologie;

b) psihologie sau ştiinţe ale educaţei;

c) drept;

d) ştiinţe administrative;

e) sănătate;

f) economie sau management, finanţe, contabilitate

Pot participa la concursul organizat pentru ocuparea posturilor de director general şi absolvenţi cu diplomă de licenţă ai învăţământului universitar de lungă durată în alte domenii decât cele prevăzute cu condiţia să fi absolvit studii de masterat în domeniul administraţiei publice, management ori în specialitatea studiilor necesare exercitării funcţiei publice

1. copie a diplomei de master în domeniul administraţiei publice, management ori în specialitatea studiilor necesare exercitării funcţiei publice, după caz, în situaţia în care diploma de absolvire sau de licenţă a candidatului nu este echivalentă cu diploma de studii universitare de master în specialitate, conform prevederilor art. 153 [alin. (2)](act:139852%2045727535) din Legea educaţiei naţionale nr. 1/2011, cu modificările şi completările ulterioare;
2. copii ale certificatelor şi altor documente care atestă efectuarea unor specializări şi perfecţionări;
3. copia carnetului de muncă și a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului/funcției sau pentru exercitarea profesiei, conform modelului anexat; *Adeverințele care au un alt format decât cel din anexa nr. 2D la HG nr. 611/2008, trebuie să cuprindă elemente similare din care să rezulte cel puțin următoarele informații: funcția/funcțiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfășurării activității, vechimea în muncă acumulată, precum și vechimea în specialitatea studiilor.*
4. copia adeverinţei care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului;
5. cazierul administrativ;
6. declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică;
7. copia certificatului de căsătorie pentru persoanele al căror nume s-a schimbat.
8. Notă de informare și obținere acord în legătură cu prelucrarea datelor.

Depunerea documentelor se face într-un dosar plic iar copiile de pe actele prevăzute mai sus se prezintă în copii legalizate sau însoțite de documentele originale, care se certifică pentru conformitatea cu originalul de către secretarul comisiei de concurs.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. Se va prezenta și originalul certificatului de încadrare într-un grad de handicap pentru a putea fi certificat pentru conformitatea cu originalul de către secretarul comisiei de concurs.

**Concursul de promovare constă în următoarele probe**:

1. selecţia dosarelor, în perioada **04.01.2023-10.01.2023** în cadrul căreia comisia de concurs are obligaţia de a selecta dosarele de concurs pe baza îndeplinirii condiţiilor de participare la concurs;
2. **susținerea probei scrise**, în data de **16.01.2023,** ora 1000 la sediul Consiliului Județean Cluj din Cluj-Napoca, Calea Dorobanților, nr. 106, în cadrul căreia se testează cunoștințele teoretice necesare ocupării funcției publice;
3. **susținerea probei de interviu**, în termenul prevăzut de 56 alin.(1) din H.G. 611/2008, în cadrul căruia se testează abilităţile, aptitudinile şi motivaţia candidaţilor.

Se pot prezenta la următoarea etapă numai candidații declarați admiși la etapa precedentă.

Informații suplimentare se pot obține la adresa - https://cjcluj.ro/concurs/ sau la sediul Consiliului Județean Cluj, Calea Dorobanților nr. 106 – Serviciul Resurse Umane, camera 305, persoana de contact Camelia Tămaș, consilier, email [camelia.tamas@cjcluj.ro](mailto:camelia.tamas@cjcluj.ro)., tel/fax 0372-640025.

Anexăm:

1. Opis
2. Formularul de înscriere la concurs;
3. Formatul standard al Adeverinței care atestă vechimea în muncă și în specialitatea studiilor dobândită după data de 01.01.2011;
4. Notă de informare și obținere acord în legătură cu prelucrarea datelor;
5. Atribuțiile prevăzute în fișa postului.

**Afișat în data de 12.12.2022, ora 8:00, la sediul și pe pagina de internet a CJC**